ΓΡΑΠΤΗ ΕΡΩΤΗΣΗ P-0740/00

υποβολή: Karla Peijs (PPE-DE) προς την Επιτροπή

(6 Μαρτίου 2000)

Θέμα: Υπόθεση Havana Club/ΠΟΕ, Bacardi-Martini εναντίον Pernod Ricard

1. Μπορεί να εξηγήσει η Επιτροπή γιατί ασκεί τόση πίεση στο πλαίσιο της επιτροπής του άρθρου 133 για μια διαδικασία επιτροπής διαιτησίας του ΠΟΕ όσον αφορά τη νομιμότητα του άρθρου 211 (β) του γενικού νόμου για τις πιστώσεις του 1998 (Omnibus Appropriations Act) δυνάμει της συμφωνίας TRIPS, όταν αρκετά κράτη μέλη έχουν εκφράσει αμφιβολίες ως προς την ανάγκη μιας τέτοιας διαδικασίας διαιτησίας;

2. Η θέληση της Επιτροπής ναποστηρίξει μια εμπορική εταιρεία στο πλαίσιο ιδιωτικής διαφοράς δεν είναι αντίθετη με τη νέα πολιτική της Επιτροπής να αποφεύγει κάθε σύγχυση συμφερόντων στη διαδικασία λήψης αποφάσεών της;

3. Μπορεί να εξηγήσει η Επιτροπή γιατί η διαφορά μεταξύ δύο εμπορικών εταιρειών δικαιολογεί την περίπλοκη δικαστική διαδικασία επιτροπής διαιτησίας του ΠΟΕ;

4. Εκτιμά η Επιτροπή ότι είναι πρόσφορη η στιγμή για να ζητεί τη συγκρότηση επιτροπής διατησίας του ΠΟΕ για το συγκεκριμένο αυτό θέμα, λαμβάνονταςπόψη τις ευαίσθητες εμπορικές σχέσεις με τις ΗΠΑ τη συγκεκριμένη στιγμή;

5. Μπορεί να επιβεβαιώσει η Επιτροπή ότι χρησιμοποιήθηκαν όλα τα μέσα για μια φιλική διευθέτηση της διαφοράς στο συγκεκριμένο αυτό θέμα;

Απάντηση του κ. Lamy εξ ονόματος της Επιτροπής

(24 Μαρτίου 2000)

1. Το τμήμα 211 του Γενικού Νόμου για τις Πιστώσεις (Omnibus Appropriations Act) των Ηνωμένων Πολιτειώνιοθετήθηκε τον Οκτώβριο του 1998. Ύστερα από λεπτομερή εξέτασή του, η Επιτροπή κατέληξε στο συμπέρασμα ότι το τμήμα 211 παραβιάζει ορισμένες διατάξεις της συμφωνίας για τα δικαιώματα πνευματικής ιδιοκτησίας στον τομέα του εμπορίου (TRIPs) του Παγκόσμιου Οργανισμού Εμπορίου (ΠΟΕ), ιδίως τις διατάξεις σχετικά με την εθνική μεταχείριση, το εμπορικό σήμα και την εφαρμογή της συμφωνίας. Την ανάλυση συμμερίστηκαν όλα τα κράτη μέλη.

Η Κοινότητα και τα κράτη μέλη της έθεσαν στις Ηνωμένες Πολιτείες το θέμα του ασυμβίβαστου του τμήματος 211 με τη συμφωνία TRIPs του ΠΟΕ με διάφορες ευκαιρίες, περιλαμβανομένων και των τελευταίων τριών διασκέψεων κορυφής μεταξύ της Κοινότητας και των Ηνωμένων Πολιτειών και στο πλαίσιο του Συμβουλίου TRIPs του ΠΟΕ με σκοπό την εξεύρεση φιλικής λύσης. Παρόλα αυτά, η διοίκηση των Ηνωμένων Πολιτειών αρνήθηκε συστηματικά να αρχίσει οποιαδήποτε ουσιαστική συζήτηση. Η Κοινότητα και τα κράτη μέλη της ζήτησαν διαβουλεύσεις στο πλαίσιο της συνεννόησης για την επίλυση διαφορών του ΠΟΕ τον Ιούλιο του 1999. Διεξήχθησαν δύο γύροι διαβουλεύσεων τον Σεπτέμβριο και τον Δεκέμβριο του 1999, αλλά οι Ηνωμένες Πολιτείες επέμειναν στην άποψή τους, σύμφωνα με την οποία το τμήμα 211 είναι συμβατό με τις διεθνείςποχρεώσεις τους. Αφού αξιολόγησε την έκβαση των διαβουλεύσεων του ΠΟΕ και τα εμπλεκόμενα οικονομικά και πολιτικά συμφέροντα, η Επιτροπή κατέληξε στο συμπέρασμα ότι θα ήταν σκόπιμο να ζητήσει τη σύσταση ενός πάνελ του ΠΟΕ σχετικά με αυτό το θέμα για να εξασφαλίσει τη σωστή εφαρμογή της συμφωνίας TRIPs του ΠΟΕ εκ μέρους των Ηνωμένων Πολιτειών. Για το σκοπό αυτό, σύμφωνα με τους καθιερωμένους κανόνες, η Επιτροπή ζήτησε τη γνώμη των κρατών μελών.

2.-3. Η διαφορά του ΠΟΕ αφορά έναν αμερικανικό νόμο που, κατά την άποψη της Κοινότητας και των κρατών μελών της, παραβιάζει τη συμφωνία TRIPs του ΠΟΕ και θα μπορούσε να έχει επιπτώσεις σε όλες τις ευρωπαϊκές επιχειρήσεις που έχουν συναλλαγές με την Κούβα. Θα ήταν προς το συμφέρον της Κοινότητας και των κρατών μελών της να εξασφαλιστεί ότι οι διατάξεις της συμφωνίας TRIPs του ΠΟΕ θα τηρηθούν από όλα τα μέλη του ΠΟΕ. Είναι συνήθης πρακτική να εξετάζεται το ασυμβίβαστο της νομοθεσίας ενός κράτους μέλους του ΠΟΕ με τους κανόνες του ΠΟΕ όχι μόνον από νομική άποψη αλλά επίσης και από την άποψη της οικονομικής σημασίας της.

Με βάση τις διαθέσιμες πληροφορίες, το τμήμα 211 εφαρμόστηκε, μέχρι στιγμής, μία μόνο φορά. Η ευρωπαϊκή εταιρεία προσήγαγε την αμερικανική ανταγωνιστική της εταιρεία ενώπιον των αμερικανικών δικαστηρίων για τη χρήση εμπορικού σήματος και εμπορικής επωνυμίας. Έπειτα από την πρόσφατη απόφαση των αμερικανικών δικαστηρίων, η ευρωπαϊκή επιχείρηση δεν μπορεί πλέον ναπερασπίζεται τα δικαιώματά της στις Ηνωμένες Πολιτείες. Η απόφαση βασίζεται κυρίως στο τμήμα 211. Από την άλλη πλευρά, τα αμερικανικά δικαστήρια δεν εξέτασαν το συμβατό του τμήματος 211 με τις αμερικανικές διεθνείςποχρεώσεις.

4.-5. Όπως εξηγήθηκε προηγουμένως, η Επιτροπή ανακίνησε με πολλές ευκαιρίες το θέμα με τις Ηνωμένες Πολιτείες με σκοπό να επιτευχθεί φιλική επίλυση της διαφοράς. Κάθε περίπτωση διευθέτησης διαφορών πρέπει να εξετάζεται και να αντιμετωπίζεται στην ουσία και δεν πρέπει να επηρεάζει τις γενικές σχέσεις μεταξύ της Κοινότητας και των Ηνωμένων Πολιτειών. Η εν λόγω περίπτωση αναφέρεται σε μια εμπορική διαφορά σχετικά με έναν συγκεκριμένο αμερικανικό νόμο. Από όσα προαναφέρθηκαν προκύπτει ότι το μόνο μέσο που διαθέτουν η Κοινότητα και τα κράτη μέλη της για να εξασφαλίσουν τη σωστή εφαρμογή της συμφωνίας TRIPs του ΠΟΕ εκ μέρους των Ηνωμένων Πολιτειών είναι να ζητήσουν τη σύσταση ενός πάνελ του ΠΟΕ.